24 (τηλεοπτική σειρά)

Περίοδος 1

Η πρώτη περίοδος ξεκινάει και τελειώνει στις 12.00 το βράδυ και λαμβάνει χώρα την ημέρα της προκριματικής εκλογής Προέδρου της Αμερικής στην Καλιφόρνια. Ο Jack Bauer πρέπει να προστατεύσει τον David Palmer από ένα σχέδιο δολοφονίας, και να σώσει την οικογένειά του από αυτούς που είναι υπεύθυνοι για το σχέδιο αυτό, οι οποίοι ζητάνε εκδίκηση από τον Jack για τη συμμετοχή του σε μια αποστολή των Αμερικανών στα Βαλκάνια.

Περίοδος 2

18 μήνες μετά την πρώτη περίοδο, η δεύτερη περίοδος ξεκινάει και τελειώνει στις 8:00 Μ.M. Ο Jack πρέπει να σταματήσει μια πυρηνική βόμβα που βρίσκεται στο Λος Άντζελες και να βοηθήσει τον Πρόεδρο David Palmer στο να αποδείξει ποιος είναι υπεύθυνος για τη βόμβα αυτή.

Περίοδος 3

3 χρόνια μετά τη δεύτερη περίοδο, η τρίτη περίοδος ξεκινάει και τελειώνει στη 1:00 Π.M. Παλεύοντας με τον εθισμό του στην ηρωίνη, ο Jack πρέπει να εντοπίσει έναν θανατηφόρο ιό που βρίσκεται σε ένα μεξικάνικο καρτέλ ναρκωτικών και να σταματήσει τον εγκέφαλο που είναι πίσω από τον ιό από το να τον ελευθερώσει.

Περίοδος 4

18 μήνες μετά την τρίτη περίοδο, η τέταρτη περίοδος ξεκινά και τελειώνει στις 7:00 Μ.Μ. Ο Jack πρέπει να σώσει τις ζωές του Γραμματέα Heller και της κόρης του Audrey Raines, όταν αυτοί απάγονται από τρομοκράτες. Οι ίδιοι τρομοκράτες κάνουν επιθέσεις εναντίον της Αμερικής και ο Jack αναγκάζεται να χρησιμοποιήσει ανορθόδοξες τεχνικές για να τους σταματήσει, τεχνικές που θα έχουν μεγάλες χρονικά επιπτώσεις στον ίδιο αλλά και στις Η.Π.Α.

Περίοδος 5

18 μήνες μετά την τέταρτη περίοδο, η πέμπτη περίοδος ξεκινάει και τελειώνει στις 7:00 Μ.M. Ο Jack πιστεύεται από τους πάντες ότι είναι νεκρός, εκτός από μερικούς στενούς φίλους. Τρομοκράτες με διασυνδέσεις στην αμερικάνικη κυβέρνηση προσπαθούν να κλέψουν νευροπαραλυτικό αέριο με σκοπό να προστατεύσουν τα συμφέροντα πετρελαίου της Αμερικής στην Ασία. Ο Jack πρέπει να επιστρέψει και να τους σταματήσει, όπως επίσης και να ξεδιαλύνει τη συνωμοσία της κυβέρνησης.

Περίοδος 6

20 μήνες μετά το τέλος της πέμπτης περιόδου, η έκτη περίοδος ξεκινάει και τελειώνει στις 6:00 Μ.M. Ο Jack ελευθερώνεται έπειτα από τα βασανιστήρια 20 μηνών που υπέστη σε κινέζικες φυλακές. Τρομοκράτες επιχειρούν να εκτινάξουν πυρηνική βόμβα στις Η.Π.Α. και ο Jack πρέπει να τους σταματήσει.

24: Λύτρωση (Redemption)

24: (Λύτρωση) Redemption είναι μια τηλεοπτική ταινία, που βασίζεται στη σειρά 24. Η πρώτη προβολή πραγματοποιήθηκε στις 23 Νοεμβρίου 2008, στις Ηνωμένες Πολιτείες. Το 24: Redemption λαμβάνει χώρα κάποια στιγμή μεταξύ του έκτου και του έβδομου κύκλου, τρεισήμισι χρόνια μετά τα γεγονότα του 5ου κύκλου, σε πραγματικό χρόνο 15:00 μ.μ. - 17.00 μ.μ. (Sangala ζώνη ώρας) στην ημέρα της ορκωμοσίας της νέας Προέδρου των Ηνωμένων Πολιτειών . Η δράση τοποθετείται στην Sangala, μια φανταστική χώρα της Αφρικής, όπου ο Jack Bauer (Kiefer Sutherland), προσπαθεί να βρει την ειρήνη με τον εαυτό του, και εργάζεται ως ιεραπόστολος με τον Carl Benton (Robert Carlyle), ο οποίος έχτισε το σχολείο Okavango προκειμένου να βοηθήσει τα ορφανά του πολέμου. Παράλληλα, ένας υπάλληλος της Αμερικάνικης Πρεσβείας θέλει να επιδόσει κλήτευση στον Jack να παρουσιαστεί ενώπιον της Γερουσίας, προκειμένου να απολογηθεί σχετικά με τις παραβιάσεις των ανθρώπινων δικαιωμάτων. Όλα αυτά ενώ μαίνεται ο εμφύλιος πόλεμος και ο ήρωάς μας βρίσκεται στη μέση όλων αυτών.

Περίοδος 7

65 ημέρες μετά τα γεγονότα του 24: Λύτρωση λαμβάνει χώρα ο 7ος κύκλος. Σ΄ αυτόν γίνεται η μεγάλη επιστροφή του Tony Almeida. O Jack βρίσκεται σε δύσκολη θέση, καθώς περνάει από την Επιτροπή της Αμερικάνικης Γερουσίας για τα βασανιστήρια που έκανε στους προηγούμενους κύκλους. "Δεν μετανιώνω για τίποτα", λέει. Τον καλεί το FBI για να τους βοηθήσει σε μια απαγωγή και μια συνωμοσία.

Περίοδος 8

O Jack είναι με την κόρη του και ,με το εγγονάκι του στην Ουάσιγκτον. Εκεί, 18 μήνες μετά την ολοκλήρωση του 7ου κύκλου, τον πληροφορούν για μια δολοφονία. Έτσι, λοιπόν, ξαναγίνεται ο γνώριμος Jack Bauer. Ένας συνταρακτικός 8ος κύκλος που κλείνει με ένα τέλος που ταιριάζει στη μνημειώδη αυτή σειρά. Επιστροφή μετά από τέσσερα χρόνια.

Περίοδος 9

Μετά από το τέλος του 8ου κύκλου, η θρυλική σειρά επιστρέφει στις 06 Μαΐου 2014 με 12 επεισόδια. Αυτή τη φορά είναι εξ΄ολοκλήρου γυρισμένη στο Λονδίνο, όπου ο Αμερικανός Πρόεδρος (ο Χέλερ από τον 4ο κύκλο) πηγαίνει για επίσκεψη. ο Jack, φυγάς πλέον, είναι πάλι εκεί για να αποτρέψει μια τρομοκρατική επίθεση με πυραύλους στο κέντρο του Λονδίνου.